નામના વૈજ્ઞાનિકે દર્શાવ્યું કે તમાકુનાં પાનને થતા(અને પરિણામે પાકને વ્યાપક નૂકસાન કરતા) ‘ટોબેકો મોઝેઈક ડીઝીઝ’ના નામથી પ્રચલીત રોગના કારણ્રરૂપ સજીવો તે અરસા સુધીમાં શોધાઈ ચુકેલા સુક્ષ્મ સજીવો કરતાં પણ સુક્ષ્મ હોવા જોઈએ. ત્યારે વૈજ્ઞાનિક પધ્ધતિએ બનાવેલી એવી ખુબ જ સુક્ષ્મ છીદ્રો ધરાવતી ગળણીઓ ઉપલબ્ધ થઈ ચૂકેલી. આવી ગળણીઓનો ઉપયોગ રોગિષ્ટ પેશીઓમાંથી જલીય દ્રવ્ય મેળવી, એમાંથી રોગકારક સુક્ષ્મ સજીવને અલગ પાડવા માટે વ્યાપક પ્રમાણમાં થતો હતો. આપણે અગાઉની કડીમાં જોઈ ગયા તેમ તે સમયે રોબર્ટ કૉચ ‘રોગોના જીવાણુવાદ’/’Germ theory of diseases’ બાબતે સમજણ આપી ચૂક્યા હતા. આથી ‘ટોબેકો મોઝેઈક ડીઝીઝ’ માટે જવાબદાર કોઈ સુક્ષ્મ સજીવ હોવો જ જોઈએ એ બાબતે વૈજ્ઞાનિકો સ્પષ્ટ હતા. પરંતુ આ રોગના કારક સુક્ષ્મ સજીવો આવી રીતની ગાળણક્રિયાના અનેક પ્રયત્નો પછી પણ મળતા ન હતા. આથી એમને માટે આઈવાનૉસ્કીએ ‘વાઈરસ’ એવુ નામકરણ સુચવ્યું, કે જેનો અર્થ ‘ઝેરી/રોગકારક ગુણધર્મ ધરાવતું પ્રવાહી’ એવો થતો હતો. તેઓએ સુચવ્યું કે અતિ સુક્ષ્મ એવાં બેક્ટેરિયાને પણ આરપાર જવા ન દે એવાં બારીક છીદ્રો ધરાવતી ગળણીમાં પણ ન ઝડપાતા હોય એ રોગકારક સજીવો તો સુક્ષ્માધિક સુક્ષ્મ હોવા જોઈએ.